**Қазақстан Республикасы Парламенті Сенатының депутаты**

**Ә.С. Құртаевқа**

*2022 жылғы 15 сәуірдегі № 16-13-115Д/С сауалға*

**Құрметті Әлімжан Сейітжанұлы!**

Сіздің су қауіпсіздігінің кейбір проблемаларына қатысты депутаттық сауалдарыңызды қарап, мынаны хабарлаймын.

*Су шаруашылығы саясатын жетілдіруге және жеке мемлекеттік орган құруға қатысты*

Қазіргі уақытта жаңа Су кодексін әзірлеу жүргізілуде, онда елдің су ресурстары әлеуетін сақтау үшін су ресурстарын ластанудан және сарқылудан қорғау негізгі нормалармен айқындалатын болады.

Бұл ретте жаңа кодексте су ресурстарын басқаруға, сондай-ақ гидротехникалық құрылыстарды басқаруға және олардың қауіпсіздігін қамтамасыз етуге қатысты құқықтық қатынастарды жеке нормативтік құқықтық актіге бөліп шектеу жоспарлануда.

Бұдан басқа, су қауіпсіздігін қамтамасыз ету бойынша ұсыныстар пакеті әзірленді, оған трансшекаралық өзендер бойынша келіссөздер процесінде Қазақстанның позициясын күшейту, уәкілетті органның, сондай-ақ оның ведомстволық бағынысты және ғылыми ұйымдарының кадрлық әлеуетін арттыру мәселелері кірді, қазіргі уақытта оны Үкімет пен Президент Әкімшілігі қарайды.

Сонымен қатар, қазіргі уақытта су ресурстарын басқару жөніндегі жеке Мемлекеттік орган құру жоспарланбағанын атап өтеміз.

*Су саласының кадрлық әлеуетіне қатысты*

Су шаруашылығының барлық бағыттары мен деңгейлері бойынша білікті кадрлар даярлау жағдайын жақсарту үшін 2020 жылы М.Дулати атындағы Тараз өңірлік университетінде (бұдан әрі – Институт) «Су шаруашылығы және табиғат орналастыру институты» ашылды.

Институттың бакалавриаты мен магистратурасы шеңберінде «Гидротехникалық құрылыс және құрылысжайлар», «Гидротехникалық мелиорация», «Елді мекендерді сумен жабдықтау және су бұру», «Су ресурстарын басқару», «Мелиорация және суармалы егіншілік», ал докторантура шеңберінде «Гидротехникалық құрылыс және құрылысжайлар» білім беру бағдарламалары бойынша оқыту жүзеге асырылатынын атап өткен жөн.

Ағымдағы жылы институт базасында «Академиялық артықшылық орталығы» ашылды, оның негізгі міндеті су ресурстарын басқарудағы жаңа технологияларды зерделеу және оларды оқу процесіне кіріктіру үшін ғылыми ұйымдармен, сондай-ақ халықаралық оқу орындарымен өзара іс-қимыл жасау болып табылады.

Атап айтқанда, Небраска штатының университетімен (Америка Құрама Штаттары) ынтымақтастық жолға қойылды, онымен ауыл шаруашылығында су ресурстарын пайдалану технологиялары пысықталуда. Ұсынылған технологиялармен танысқаннан кейін, оларды Қазақстан жағдайында пайдалану мүмкіндігі тұрғысынан ғылыми ұйымдармен талқылағаннан кейін тиісті оқу бағдарламалары үшін модульдер әзірленетін болады.

Су ресурстарын басқару жүйесін дамытудың 2030 жылға дейінгі тұжырымдамасының жобасында мемлекеттік басқару жүйесін жетілдіру үшін инновациялық пәндерді қоса отырып, білім беру бағдарламаларын жаңарту көзделеді, атап айтқанда, Еуропадағы қауіпсіздік және Ынтымақтастық Ұйымының қолдауымен «Гидротехникалық құрылысжайлар салу» білім беру бағдарламасын әзірлеу жүргізілуде.

Жалпы, су қауіпсіздігін қамтамасыз ету мәселелері Үкіметтің ерекше бақылауында және қалыптасқан жағдайды ескере отырып, қажетті шаралар қабылдануда.

**Ә. Смайылов**

*Қ.А. Мейрембеков*

*75-00-33*